**Doložka vybraných vplyvov**

**A.1. Názov materiálu:**

Návrh Národného akčného plánu na prevenciu a elimináciu násilia na ženách na roky

2014 - 2019

**Termín začatia a ukončenia PPK:** 30. 09. - 4. 10. 2013

**A.2. Vplyvy:**

|  |  |  |  |
| --- | --- | --- | --- |
|  | Pozitívne\* | Žiadne\* | Negatívne\* |
| 1. Vplyvy na rozpočet verejnej správy |  | X |  |
| 2. Vplyvy na podnikateľské prostredie – dochádza k zvýšeniu regulačného  zaťaženia? |  | X |  |
| 3. Sociálne vplyvy  – vplyvy na hospodárenie  obyvateľstva,  – sociálnu exklúziu,  – rovnosť príležitostí a rodovú rovnosť  a vplyvy na zamestnanosť | X |  |  |
| 4. Vplyvy na životné prostredie |  | X |  |
| 5. Vplyvy na informatizáciu  Spoločnosti |  | X |  |

\* Predkladateľ označí znakom x zodpovedajúci vplyv (pozitívny, negatívny, žiadny), ktorý návrh prináša v každej oblasti posudzovania vplyvov. Návrh môže mať v jednej oblasti zároveň pozitívny aj negatívny vplyv, v tom prípade predkladateľ označí obe možnosti. Bližšie vysvetlenie označených vplyvov bude obsahovať analýza vplyvov. Isté vysvetlenie, či bilanciu vplyvov (sumárne zhodnotenie, ktorý vplyv v danej oblasti prevažuje) môže predkladateľ uviesť v poznámke.

A.3. Poznámky

**Sumárne zhodnotenie sociálnych vplyvov.** Násilie páchané na ženách má nielen závažný bezprostredný a dlhodobý dopad na zdravie žien a detí vrátane duševného zdravia, na zníženie ich sociálneho a ekonomického statusu, ale aj na spoločnosť z dôvodu zvýšených nákladov na odstraňovanie dôsledkov násilia. Rodovo podmienené násilie tiež ovplyvňuje sociálno-ekonomický rast a demokraciu v spoločnosti: na jednej strane ženy a deti, obete násilia sú menej schopné prispieť k sociálno-ekonomickému rozvoju, a to predstavuje plytvanie ľudskými zdrojmi v spoločnosti, na druhej strane medzigeneračný prenos násilia sa môže rozširovať do iných oblastí a zvyšovať sociálne konflikty a sociálnu nestabilitu.

Z týchto dôvodov môže odstránenie rodovo podmieneného násilia mať významné pozitívne účinky nielen pre potenciálne obete, ale aj pre spoločnosť a sociálne začlenenia žien. Spoločnosť s vyváženou rodovou rovnosťou oslobodenou od násilia je prospešná pre všetkých z hľadiska sociálno-ekonomického rastu a zlepšenie životných podmienok, čo umožní spoločensky účelnejšie využitie ušetrených finančných zdrojov.

A.4. Alternatívne riešenia

Nenavrhujú sa.

**A.5. Stanovisko gestorov**

**Ministerstvo financií SR** gestor metodiky informatizácie spoločnosti a posudzovania návrhu za oblasť vplyvov na rozpočet verejnej správy a zamestnanosť vo verejnej správe nemá pripomienky k doložke vybraných vplyvov z hľadiska vplyvov na informatizáciu spoločnosti a predložilo pripomienky zo sekcie rozpočtovej politiky, ktoré boli zapracované.

V materiáli sú navrhnuté úlohy, ktoré sa majú realizovať v rokoch 2014 až 2019. Finančné prostriedky na všetky aktivity budú zabezpečené v rámci kapitoly MPSVR SR ako aj v rámci limitov príslušných rozpočtových kapitol ostatných rezortov bez ich navýšenia.

Realizácia úloh nepredstavuje ďalšie zvýšenie finančných prostriedkov nad rámec schváleného rozpočtu verejnej správy. Všetky predpokladané výdavky budú v rámci schválených limitov rozpočtu verejnej správy na jednotlivé rozpočtové roky bez dodatočných nárokov na rozpočet verejnej správy. Zodpovedné rezorty a subjekty už časť úloh priebežne plnia a rátajú s ich plnením aj v novom Národnom akčnom pláne. Zodpovedné rezorty a subjekty budú úlohy riešiť v rámci schválených limitov svojich rozpočtov nepredpokladá sa zvýšenie nárokov na štátny rozpočet.

Vo vzťahu k rezortom materiál vo všeobecnosti formuluje jednotlivé úlohy, ale nevymedzuje presné formy ich plnenia, preto výška vynaložených finančných prostriedkov zo strany rezortov bude závisieť od konkrétnej zvolenej formy plnenia úloh. Navyše sa v mnohých úlohách popri financovaní zo strany rezortov počíta aj so spolufinancovaním či celkovým financovaním z prostriedkov národného projektu OP ZaSI a Nórskeho finančného mechanizmu.

Ako bolo uvedené vyššie, značná časť úloh NAP bude financovaná prostredníctvom národného projektuOP ZaSI „Prevencia a eliminácia násilia páchaného na ženách“.

Celková čiastka alokovaná na štátnej úrovni na projekty zaoberajúce sa problematikou eliminácie násilia na ženách predstavuje na najbližšie 3roky sumu 12. mil eur a ďalšie projektové prostriedky bude možné získať v novom programovom období 2014 – 2020 najmä z Európskeho sociálneho fondu.

K plánovanému rozpočtu národného projektu uvádzame:

**Národné projekty OP ZaSI spolu: 3 954 910 EUR**

|  |  |  |  |  |
| --- | --- | --- | --- | --- |
| **Názov** | **Prijímateľ** | **Alokácia SVK** | **Alokácia BSK** | **Celkom** |
| **Národný projekt Prevencia a eliminácia násilia na ženách** (multicieľ, zameraný na služby) | IVPR | 2 097 008 | 262 893 | 2 359 901 |
| **Národný projekt Podpora eliminácie a prevencie násilia na ženách** (len SVK, zameraný na soft aktivity) | IVPR | 995 328 |  | 995 328 |
| **Národný projekt Poradenstvo pre obete násilia v rodinách**  (len SVK, nové miesta na vybraných UPSVaRoch) | UPSVaR | 600 000 |  | 600 000 |
| **Celkom** |  | 3 692 336 | 262 900 | **3 955 229** |

  V rámci projektu podporeného z Nórskeho finančného mechanizmu a z príspevkov dotknutých kapitol štátneho rozpočtu bude vytvorené Koordinačno –metodické centrum začiatkom roka 2014.

Z Európskeho sociálneho fondu budú kapacitne posilnené referáty poradensko – psychologických služieb vybraných úradov práce.

Uvedené aktivity ako aj ich prípadná potreba zvýšenia počtu zamestnancov bude zabezpečená v rámci limitu počtov zamestnancov kapitoly MPSVR SR resp. dotknutých kapitol štátneho rozpočtu.

Vo vzťahu k regionálnej a miestnej samospráve majú úlohy charakter odporúčania. Úlohy bude územná samospráva financovať v rámci schválených rozpočtov.

**Ministerstvo hospodárstva SR**, odbor hospodárskych analýz neuplatňuje pripomienky a súhlasí s doložkou vplyvov na podnikateľské prostredie.

**Ministerstvo práce, sociálnych vecí a rodiny SR** bez pripomienok.

**Ministerstvo životného prostredia SR** súhlasí s predloženou doložkou vybraných vplyvov bez pripomienok.